
Nr.înreg. 10997/08.10.2026
ANUNȚ
CONCURS DE OCUPARE A FUNCȚIEI DE ȘEF LABORATOR ANATOMIE PATOLOGICĂ
În conformitate cu prevederile Ordinului M.S. nr. 1406 din 16 noiembrie 2006 pentru aprobarea Normelor privind organizarea concursului ori examenului pentru ocuparea funcției de șef de secție, șef de laborator sau șef de serviciu din unitățile sanitare publice, cu modificările și completările ulterioare, coroborat cu prevederile art. 185 din Legea nr. 95/2006 privind reforma în domeniul sănătății, republicată, cu modificările și completările ulterioare, Spitalul Municipal Odorheiu Secuiesc scoate la concurs funcția de:

Medic șef Laborator Anatomie Patologică

Dosarul de înscriere la concurs va cuprinde următoarele acte:
a)cererea în care se menționează funcția pentru care doresc să concureze (Formular de înscriere atașat);
b)copia xerox a diplomei de studii;
c)adeverința din care să reiasă confirmarea în gradul profesional;
d)actele doveditoare pentru calcularea punctajului prevăzut în Anexa la normele menționate;
e)declarația pe propria răspundere a candidatului, din care să rezulte că nu a fost condamnat penal pentru fapte care îl fac incompatibil cu funcția pentru ocuparea căreia dorește să concureze;
f)declarația pe propria răspundere a candidatului, din care să rezulte că nu se află în stare de incompatibilitate;
g)certificatul privind starea de sănătate;
h)dovada/adeverința din care să rezulte că în ultimii 2 ani nu a fost sancționat de către conducerea unităților în care și-a desfășurat activitatea sau de către Colegiul Medicilor din România;
h1) în situația în care persoana a fost sancționată și a contestat conform legii sancțiunea aplicată fie de unitatea angajatoare, fie de Colegiul Medicilor din România, un document, certificat de grefă, emis de instanța judecătorească competentă, din care să reiasă existența pe rolul instanței a unui litigiu cu privire la sancțiunea aplicată;
i)copia xerox a autorizației de liberă practică sau certificatul de membru al Colegiului Medicilor din România;
j)copia carnetului de muncă sau, după caz, o adeverință care să ateste confirmarea în specialitate și vechimea în specialitate;
k)un proiect de management privind evoluția viitoare a secției/laboratorului;
l) declarație pe propria răspundere de luare la cunoștință a prevederilor Articolului IV din Ordonanța de urgență nr. 129 din 29 septembrie 2022.

Copiile actelor din dosarul de concurs vor fi prezentate însoțite de originalele acestora, pentru verificarea conformității.
Pentru dosarele respinse se stabilește un termen de 5 zile lucrătoare pentru completarea lor.
După expirarea termenului mai sus prevăzut, dosarele nu mai pot fi completate cu alte acte.

Condiții (criterii) specifice:
1. medici primari/specialiști cu o vechime de cel puțin 5 ani în specialitatea postului (Anatomie patologică), specialitate pe care o practică în mod curent și în care sunt confirmați prin ordin al M.S. (vechimea în specialitate decurge de la data confirmării și încadrării ca medic specialist).
Persoanele sancționate în ultimii 2 ani de unitățile la care au fost angajate sau de Colegiul Medicilor din România, precum și cele cărora le-a încetat contractul de administrare în ultimii 2 ani în condițiile stabilite la art. 5 lit. b), c) sau d) din Ordinul M.S. nr. 1406/2006 sau cele care au împlinit vârsta de pensionare conform legii, nu pot participa la concurs.
Candidatul declarat câștigător va încheia cu managerul spitalului un contract de administrare pe o durată de 4 ani, în condițiile art. 185 din Legea nr. 95/2006, republicată, cu modificările și completările ulterioare.

Concursul sau examenul va consta în următoarele probe:
1. interviu – susținerea proiectului de management privind evoluția viitoare a secției/laboratorului,
1. probă scrisă,
1. probă clinică sau practică.

Proiectul de specialitate trebuie să fie realizat individual de către candidat și se dezvoltă într-un volum de maxim 10-15 pagini, tehnoredactate pe calculator, cu caractere Times New Roman, mărimea 12, spațiere la un rând.
Proba scrisă a concursului se susține după subiecte din Legea nr. 95/2006 privind reforma în domeniul sănătății, republicată, cu modificările și completările ulterioare și legislația secundară aferentă.
Proba clinică sau practică se susține pe baza metodologiei stabilite pentru obținerea titlului de medic specialist.

Înscrierile la concurs se fac la sediul Spitalului Municipal Odorheiu Secuiesc, situat în strada Bethlen Gábor, nr. 72, Odorheiu Secuiesc, la Serv. RUNOS-IT, în termen de 10 zile calendaristice de la apariția acestui anunț în „Viața Medicală”.
Informații suplimentare se pot obține pe www.spitalodorhei.ro și la telefon: 0266-212186, int. 119.

ANEXĂ

Concursul se va organiza conform CALENDARULUI următor la sediul Spitalului:

	Publicarea anunțului în „Viața Medicală”
	09.10.2026

	Termen limită de depunere a dosarelor de către candidați
	19.10.2026, ora 15.00

	Data verificării dosarelor
	21.10.2026, ora 09.00

	Afișare rezultatul selecției dosar
	21.10.2026, ora 15.00

	Termen depunere contestație, se face la autoritatea în subordinea căreia se află spitalul
	22.10.2026, ora 15.00

	Răspuns la soluționarea contestațiilor privind verificarea dosarelor
	23.10.2026, ora 15.00




	Desfășurarea probelor de concurs
I.   Laborator Anatomie Patologică

	1. Interviu susținerea proiectului de management
	10.11.2026, ora 09.00

	1. Proba scrisă
	10.11.2026, ora 10.00

	1. Proba clinică sau practică
	10.11.2026, ora 12.00

	Afișare rezultate
	11.11.2026, ora 15.00

	Depunerea contestațiilor cu privire la rezultatele probelor
	12.11.2026, ora 15.00

	Rezultatul soluționării contestațiilor cu privire la rezultatele probelor
	13.11.2026, ora 15.00

	Comunicare rezultat final
	16.11.2026, ora 15.00

